Hunaja koostuu yli 200 komponentista, josta suurin osa on hedelmäsokeria eli fruktoosia ja rypälesokeria eli glukoosia. Lisäksi hunajassa on vettä, sakkaroosia, maltoosia, entsyymejä, orgaanisia yhdisteitä ja kivennäisaineita. Sokereiden osuus on suurin, yli 70 %, ja esim. entsyymien ja kivennäisaineiden osuus suunnilleen 6%. Mehiläiset keräävät mettä niin luonnonkasveista kuin viljellyistä kasveista, joten eri ainesosien suhde vaihtelee hunajalaaduittain. Siksi myös eri hunajien maku, väri ja koostumus vaihtelevat paljon! Hunajan sisältämä glukoosi on ihmiselle elintärkeä sokeri, joka imeytyy verenkiertoon ja antaa meille energiaa. Se imeytyy elimistöön nopeasti ja nostaa verensokeria tehokkaasti. Samalla fruktoosi imeytyy hitaasti ja pitää verensokerin näin ollen pitkään tasaisena. Lisää tietoa hunajasta voit lukea täältä.